Hellige+dyr

=Hvorfor Er dyrene Hellig?=

Scenen der Rama klemmer den døende fuglen til sitt bryst er et yndet motiv i hinduismens gudeplakater og en vakker påminnelse om at selvoppofrende godhet finnes ikke bare i menneskenes verden, men også i dyrenes. Fortellingen viser også den gjensidige tillit som kan eksistere mellom dyr og mennesker og er en påminnelse om dyrs verdighet. Rama utmerker seg ved å ha spesielt nære og fortrolige forhold til dyr. Men alle hindugudene har slike forbindelser. Alle hindugudene har et dyr de er knyttet til og som ofte omtales som deres ridedyr. Dette viser at dyr ikke er blitt sett på som mindreverdige, men at de på samme måte som menneskene, er nært assosiert med guddommelighet. Gudene fremstilles ofte ikonografisk mens de sitter på dyrene eller står ved siden av. Noen av de meste kjente guddommelige ridedyr er.

I hinduismen ser man på dyr og mennesker som likeverdige. Derfor får menneskene dårlig karma av å drepe dem. Men spesiell respekt får kua. Det går tilbake til vedisk tid. Kua gav kjøtt, melk og skinn, og var det dyret som hyppigst ble ofret i ildofferritualet. Kua var et middel til å kommunisere med gudene, og kveg representerte økonomisk rikdom for eierne. Senere gikk man litt bort fra å hedre gudene ved å ofre kuer. Nå gjøres det heller gjennom pujaritualer. Men også i dag er kua hellig. Generelt gis det dårlig karma av å drepe dyr, og god karma for å være vegetarianer. Kua gir melk, og elt som kan lages av melk. Kuas urin og møkk regnes som rensende, og tørket kumøkk er viktig brensel. Pga. kuas evne til å gi, symboliserer den jordgudinnen og også gudinnen som mor. Den er også blitt et viktig symbol for den politiske pregede hinduismen.

oksen Nandi || ridedyr for Shiva || fuglen Garuda || ridedyr for Vishnu || løve || ridedyr for Durga || svane || ridedyr for Sarasvati || mus || ridedyr for Ganesha || påfuglen || ridedyr for Murugan || krokodille || ridedyr for elvegudinnene Ganges og Narmada || skilpadde || ridedyr for elvegudinnen Yamuna || hest || ridedyr for Surya || bukk || ridedyr for Chandra ||